OpenLLM-France/wikimedia huggingface dataset:
# Ummidi Quadrat (conspirador)

Ummidi Quadrat (en llatí Ummidius Quadratus) va ser un noble romà del segle ii. Era fill d'Ummidi Quadrat, nebot d'Antoní Pius. L'avi era el marit de la germana d'Antoni Pius.
Ànnia Lucil·la el va convèncer de participar en una conspiració contra el seu germà Còmmode, però el pla va ser descobert i Quadrat executat l'any 183.

## Referències

* ↑ [https://quod.lib.umich.edu/m/moa/acl3129.0003.001/640?rgn=full+text;view=image;q1=QuadratusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 632. ]
# Yenne

Yenne és un municipi francès, situat al departament de la Savoia i a la regió d'Alvèrnia-Roine-Alps.
# The Resistance

The Resistance és el cinquè àlbum d'estudi del grup de rock britànic Muse. Llançat el 14 de setembre de 2009, l'àlbum és el primer en què la producció va solament a càrrec del grup. Fou gravat a l'estudi privat que en Matt Bellamy té al llac Como, Itàlia.
El procés de promoció i llançament va destacar pel seu extensiu ús d'Internet, com el portal de vídeos Youtube i principalment la xarxa social Twitter, en la qual es va realitzar un seguiment de l'enregistrament de l'àlbum mitjançant la publicació de fotografies i notícies.

## Orígens

Informacions sobre un nou àlbum de Muse van començar a apereixer durant el 2007, coincidint amb la gira de l'àlbum Black Holes and Revelations. A l'octubre la revista NME anunciava que Muse estaven "planejant un 'àlbum electrònic' i que el grup ja estava pensant en diverses idees. A mesura que la gira anava avançant, van aparèixer rumors que el grup estava pensant a gravar una cançó de 15 minuts de durada.

## Llista de cançons

Totes les cançons compostes i escrites per Muse.
* "Uprising" – 5:04
* "Resistance" – 5:46
* "Undisclosed Desires" – 3:55
* "United States of Eurasia (+Collateral Damage)" – 5:47
* "Guiding Light" – 4:13
* "Unnatural Selection" – 6:54
* "MK Ultra" – 4:06
* "I Belong to You (+Mon Cœur S'ouvre à Ta Voix)" – 5:38
* "Exogenesis: Symphony Part 1 (Overture)" – 4:18
* "Exogenesis: Symphony Part 2 (Cross-Pollination)" – 3:56
* "Exogenesis: Symphony Part 3 (Redemption)" – 4:36

## Personal
### Muse

* Matthew Bellamy – veu, guitarres, piano, sintetitzadors, producció
* Christopher Wolstenholme – baix, coros, producció
* Dominic Howard – bateria, caixa de ritmes, percussió, producció
# Molí d'en Vilallonga i aqüeducte

El Molí d'en Vilallonga i aqüeducte és una obra del municipi de Cassà de la Selva (Gironès) inclosa en l'Inventari del Patrimoni Arquitectònic de Catalunya.

## Descripció

Està situat al final d'un brancal, a l'esquerra, del camí que puja als Sants Metges, senyalitzat per un rètol de l'antiga granja-escola Infant-tot. Es troba al costat de la riera de Villalonga.
Les restes del molí es troben en el soterrani de l'edifici, si bé que a l'exterior encara s'observa el canal de conducció de l'aigua des de la resclosa fins al molí, construït amb grans lloses de pedra. La resclosa, situada una mica més amunt de la riera també està construïda amb carreus tot i haver sofert diverses refeccions, malgrat tot es poden veure els encaixos per a les compostes de fusta. El bassal superior està força cobert per les sorres de sedimentació de la riera. Actualment el mas es troba abandonat.
Entre el molí d'en Villalonga i Can Villalonga, arriba segons fonts orals fins més amunt d'aquest molí i de la resclosa. És una construcció d'uns 4 km. De longitud, feta a base de rajols i teules per a la conducció d'aigua des de la riera de Villalonga fins al Mas del mateix nom, on es troba un gran dipòsit d'uns 10.000 m3. La construcció és molt acurada i en alguns punts necessita ponts per a salvar els desnivells. Aquests ponts sostinguts per arcades poden arribar fins a 5m d'alçada.
Tot i que es troba en bon estat, més o menys, la frondositat del bosc fa perillar la seva conservació o recuperabilitat a curt termini.
Actualment el mas serveix ocasionalment com a magatzem, malgrat ser propietat de la Generalitat de Catalunya com a previsió de sòl a utilitzar per al futur Parc Tecnològic del Gironès.

## Història

Degut a la relació amb el mas de Can Villalonga i la seva documentació antiga podem creure que el seu origen és medieval i reutilitzat fins a època recent. La datació d'aquest aqüeducte seria de finals del segle xvii a inici del xviii, tot i que no seria descartada una cronologia anterior a la pre-existència de precedents, ja que el Mas de Can Villalonga es documenta com a mínim a inicis del segle xiv.

## Referències

* 1 2 3 4 5 6 «Molí d'en Vilallonga i aqüeducte». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# Scinax luizotavioi

Scinax luizotavioi és una espècie de granota endèmica del Brasil.

## Referències

* Fordham et al (2006). Scinax luizotavioi. Llista Vermella de la UICN, Unió Internacional per a la Conservació de la Natura, 2006. Consultat el 3 gener 2008 (en anglès). (anglès)
# Perduda a Irlanda

Perduda a Irlanda (títol original en alemay, Sprachlos in Irland) és un telefilm alemany del 2021 dirigit per Florian Gärtner. El guió va ser escrit per Beatrice Meier i es basa en una idea de Melanie Bukowski i Bianca Ritz. En el paper principal, Andrea Sawatzki interpreta una dona que va d'intercanvi lingüístic a Irlanda i hi reorganitza la seva vida. La pel·lícula es va estrenar el setembre de 2021 al Festival de Cinema Alemany. Es va estrenar a la televisió el 7 de gener de 2022 al canal Das Erste. S'ha doblat al valencià per a À Punt.

## Referències

* ↑ «Sprachlos in Irland – Kritik zum Film bei Tittelbach.tv». [Consulta: 5 agost 2023].
* ↑ «17. Festival des deutschen Films - Ludwigshafen am Rhein». festival-des-deutschen-films.de.
* ↑ «Sprachlos in Irland». crew-united.com.
* ↑ «Perduda a Irlanda». À Punt, 12-06-2022. [Consulta: 5 agost 2023].
# Katsuyuki Kawachi

Katsuyuki Kawachi (Prefectura d'Hiroshima, 27 d'abril de 1955) és exfutbolista japonès que disputà tres partits amb la selecció japonesa.

## Enllaços externs

* National Football Teams
* Japan National Football Team Database
# Front Jove Obrer

El Front Jove Obrer (Frente Joven Obrero) va ser una associació juvenil nacional revolucionària de tall ultradretà formada per joves que provenien del Baix Llobregat i actuava principalment a Catalunya. Era considerada com a la delegació catalana de l'Alianza Nacional. L'associació es va crear durant l'any 2004. Al desembre de 2006 es va dissoldre de manera oficial. Tot i la dissolució, el febrer de 2007 van ser detinguts set membres sota els càrrecs d'associació il·lícita i tinença d'armes, el 2008 van ser absolts pel càrrec de tinença d'armes.
Al juliol de 2013 es va celebrar el judici, van ser condemnats tres membres a penes de dos anys i mig de presó pel càrrec d'associació il·lícita i quatre van ser absolts per prescripció dels fets. La sentència va ser qualificada com a desproporcionada i totalment polititzada per l'entorn dels acusats, a l'hora neguen qualsevol tipus de vinculació amb Aliança Nacional.

## Referències

* ↑ QS «Presó per a tres nazis exmilitants d'Alianza Nacional». Nació Digital, 8 octubre 2013 (2013-10-08) [Consulta: 31 desembre 2014]. «Els condemnats per incitació de l'odi formaven part del Front Jove Obrer, delegació catalana del partit ultradretà segons la sentència»
* ↑ NN «Siete jóvenes detenidos en Barcelona por pertenecer a una banda de extrema derecha» (en castellà). 20 Minutos, 1 març 2007 (2007-03-01) [Consulta: 21 desembre 2014]. «Están acusados de amenazas graves, asociación ilícita, delitos contra los derechos fundamentales, tenencia ilícita de armas y depósito de municiones.»
* ↑ «Condenan a los líderes de un grupo nazi que estuvo vinculado a Alianza Nacional» (en castellà).
* ↑ «Defensa dels condemnats del "frente joven obrero"».
# Península Valdés

La península Valdés és un accident costaner sobre el Mar Argentí, província del Chubut, Argentina i és part dels 7 Patrimonis de la Humanitat declarat per la UNESCO a l'Argentina. Presenta una porció de terra de contorn quasi rectangular unida al continent per l'istme Carlos Ameghino.

## Fisiografia

Amb una àrea de 3.625 km² i ubicada immediatament al sud del gran Golfo San Matías, aquesta curiosa península presenta dues àmplies escotadures originades en enfonsaments tectònics: al nord el Golfo San José i, al sud, al golf Nou i a l'est una menor, allargada, la Caleta Valdés separada del Mar Argentina per una estreta i prolongada Restinga.
Les majors altituds es troben a la part oriental de l'Istme Carlos Ameghino amb cimera al Cerro Piaggio (110 m), la segona principal elevació és el turó Morro (109 m) just a l'extrem sud d'aquesta península, la costa sud-oest és elevada amb importants penya-segats coronats per "turons" que ronden els 100 metres sobre el nivell del mar, per a contrapartida la major part de l'interior de la península posseeix depressions de fins a 41 metres sota el nivell del mar (Sota l'Gualicho - no confondre amb seu gairebé homònim de la província de Río Negro -) i Sota Valdés, altres depressions menors donen lloc a salar, les salines Grandes (No s'ha de confondre amb les altres Salinas Grandes que existeixen també a l'Argentina, aquestes salines de la península només són grans en relació a la península), la salina Chica (gairebé immediatament a l'oest de les Salines Grans) i El Salitral situat al centre nord-oest de la península. L'únic assentament humà important d'aquesta península és el Villajos de Puerto Pirámides així anomenat per les formacions rocoses piramidals del seu entorn.

## Fonts

* ↑ Mission Archives, STS-68 (NASA).
# Olga Peretiatko

Olga Aleksàndrovna Peretiatko—rus: Ольга Александровна Перетятько— (Leningrad, 1980) és una soprano russa. Soprano lírica lleugera, amb facilitat per a la coloratura.
Formada al conservatori de la seva ciutat natal, va formar part del cor infantil del Teatre Mariïnski i va estudiar a la Universitat Hans Eissler de Berlín amb Brenda Mitchel. Va pertànyer a l'Opera Studio de l'Staatsoper Hamburg d'Hamburg i a l'Academie del Festival d'Ais de Provença. El 2007 va guanyar el segon premi del concurs internacional de cant Operalia. Des d'aleshores ha cantat els rols d'Anne Trulove (The Rake's Progress) i Susanna (Le nozze di Figaro) al Théâtre des Champs Elysées de París; Susanna, a Dresden; Adèle, a Lió; Blonde (El rapte en el serrall), a l'Staatsoper de Múnic; i Corinna (Il viaggio a Reims), Giulia (La scala di Seta) i Desdemona (Otello), al Festival Rossini de Pesaro.
Recentment ha debutat al Teatro Comunale de Bolonya, cantant Gilda (Rigoletto); i a l'Òpera del Canadà, com a protagonista de Le Rossignol de Stravinski.
El 12 d'abril de 2010 debuta al Liceu amb El rapte en el serrall de Mozart, com a Blonden amb una interpretació francament bona segons el crític Roger Alier.

## Discografia

* Semiramide riconosciuta, Meyerbeer Naxos Series: Opera Classics Catalogue No: 8.660205-06 (2005).
* La donna del lago, Rossini Label: Naxos Catalogue No: 8.660235-36 (2007).

## Referències

* ↑ Albert Galceran. El rapte en el serrall al Liceu
* ↑ «Olga Peretyatko». Liceu. [Consulta: 18 març 2021].

## Enllaços externs

* Pàgina oficial d'Olga Peretyatko
# Gavino Sale

Gavino Sale (Banari, 18 de gener de 1956) és un polític independentista sard. Mestre de professió, el 1994 fou un dels fundadors de Sardigna Natzione amb Anghelu Caria; quan aquest va morir el 1996 va disputar el lideratge, però no ho va aconseguir. El 2002 es va escindir de Sardigna Natzione per oposar-se a pactar amb el Partit Sard d'Acció i fundà el partit independentista radical Indipendèntzia Repùbrica de Sardigna (iRS). Es va fer famós per diverses accions reivindicatives mediambientals sardes com l'ocupació pacífica de l'estret de Bonifacio, de l'abocador de Fiumesanto, la base interforces del salt de Quirra (2006) i la vila a costa Smeralda de Silvio Berlusconi (2006).
El 2003 també va demanar un referèndum contra el balafiament i contra la Llei que no està classificat com a nociu el principal material de rebuig derivats de la indústria. Aprofitant la celebració de la Copa del Món de Futbol de 2006 reclamà la formació d'una selecció de futbol sarda. També ha defensat els agricultors afectats per la confiscació de béns subhastats a causa dels préstecs obtinguts pel Banc de Sardenya. El 2008 encapçalà un grup d'activistes al port de Càller per a protestar contra el desembarcament de vaixells que continguessin residus de Campània acceptada pel governador Renato Soru.
A les eleccions provincials del 2000 es presentà al consell de la província de Sàsser. Després es presentà com a candidat a president de Sardenya a les eleccions regionals de Sardenya de 2004, on hi va obtenir l'1,9% dels vots (18.638 vots). A les provincials de 2005 va obtenir el 4,3% dels vots i assolí entrar en el consell provincial. I a les eleccions regionals de Sardenya de 2009 va obtenir 29.640 vots (3,06%) mentre que la llista del seu partit obté el 2,06% (16.868 vots).

## Obres

* De l'autonomia a l'autodeterminació (Llibres de l'Índex, 2006)(amb Jean-Guy Talamoni i Uriel Bertran) ISBN 84-96563-19-7

## Enllaços externs

* informe sobre l'espai de Gavino Sale a l'espectacle de Beppe Grillo Arxivat 2009-02-22 a Wayback Machine.
* Alguns vídeos de IrS on hi surt Gavino Sale Arxivat 2009-06-02 a Wayback Machine.
* contra el desembarcament a Càller Arxivat 2009-02-21 a Wayback Machine.
* provincials del 2000 Arxivat 2009-02-23 a Wayback Machine.
# Zelena Niva

Zelena Niva (en ucraïnès: Зелена Нива) és un poble de la República Autònoma de Crimea, a Ucraïna, que el 2014 tenia 584 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Niòrt

«Niòrt o Niort» té aquests significats:
* Niòrt (occità) o Niort (francès), municipi al departament de Deux-Sèvres (regió de Nova Aquitània, França)
* Niòrt de Saut, municipi al departament de l'Aude (regió d'Occitània, França)
* Cantó de Niort-Est, cantó al districte de Niort (departament de Deux-Sèvres, Nova Aquitània)
* Cantó de Niort-Nord, cantó al districte de Niort (Deux-Sèvres)
* Cantó de Niort-Oest, cantó al districte de Niort (Deux-Sèvres)
* Castell de Niòrt, castell a la comuna de Niòrt de Sault, al departament de l'Aude
* Districte de Niort, districte al departament francès de Deux-Sèvres (Nova Aquitània)
# Plandome

Plandome és una població dels Estats Units a l'estat de Nova York. Segons el cens del 2000 tenia 1.272 habitants.

## Demografia

Segons el cens del 2000, Plandome tenia 1.272 habitants, 409 habitatges, i 361 famílies. La densitat de població era de 1.002,3 habitants per km².
Dels 409 habitatges en un 42,8% hi vivien nens de menys de 18 anys, en un 82,4% hi vivien parelles casades, en un 3,7% dones solteres, i en un 11,7% no eren unitats familiars. En l'11,5% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,08 i el nombre mitjà de persones que vivien en cada família era de 3,34.
Per edats la població es repartia de la següent manera: un 30,7% tenia menys de 18 anys, un 5,9% entre 18 i 24, un 18,2% entre 25 i 44, un 29,7% de 45 a 60 i un 15,4% 65 anys o més.
L'edat mediana era de 42 anys. Per cada 100 dones de 18 o més anys hi havia 90,7 homes.
La renda mediana per habitatge era de 192.073 $ i la renda mediana per família de 200.000 $. Els homes tenien una renda mediana de 100.000 $ mentre que les dones 52.500 $. La renda per capita de la població era de 95.102 $. Entorn del 2,8% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plandome». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Plandome». American Fact Finder. Oficina del Cens dels Estats Units, 12-01-2010.
# Gavino Matta

Gavino Matta (Sàsser, 9 de juny de 1910 - Sàsser, 20 de gener de 1954) va ser un boxejador italià que va competir durant les dècades de 1930 i 1940.
El 1936 va prendre part en els Jocs Olímpics d'Estiu de Berlín, on guanyà la medalla dem plata en la categoria del pes mosca del programa de boxa. En la final va perdre contra l'alemany Willy Kaiser. En el seu palmarès també destaquen tres campionats nacionals amateurs, de 1934 a 1936, i una medalla de bronze al Campionat d'Europa de boxa de 1937.
El 1938 passà al professionalisme. Disputà 35 combats, 24 guanyats, 9 perduts i 2 nuls. Es retirà el 1948.

## Referències

* 1 2 3 «Olympedia – Gavino Matta». [Consulta: 24 setembre 2021].
* ↑ «BoxRec: Gavino Matta». [Consulta: 24 setembre 2021].
# Can Malet (Premià de Mar)

Can Malet és una obra eclèctica de Premià de Mar (Maresme) protegida com a Bé Cultural d'Interès Local.

## Descripció

Es tracta d'un immoble a quatre vents de planta rectangular amb un cos central de tres crugies perpendiculars a la façana i dues crugies extremes. La galeria dona a la façana principal.
Les crugies centrals tenen coberta de teulada de pissarra a quatre vessants i un terrat central. Mentre que les crugies extremes tenen coberta plana. L'escala de que comunica les diferents plantes és de quatre trams.
L'immoble està orientat a sud i té façana simètrica. El cos central té tres obertures a cada una de les alçades (dues plantes i sota teulada).
A tot el llarg de la façana hi ha una terrassa amb balustrada que envolta tot el jardí.

## Referències

* 1 2 3 4 «Can Malet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 març 2019].
# Taratinka

Taratinka (en rus: Таратинка) és un poble de l'óblast de Vladímir, a Rússia, segons el cens del 2010 tenia 9 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Mount Blanchard

Mount Blanchard és una població dels Estats Units a l'estat d'Ohio. Segons el cens del 2000 tenia 484 habitants.

## Demografia

Segons el cens del 2000, Mount Blanchard tenia 484 habitants, 192 habitatges, i 134 famílies. La densitat de població era de 346,1 habitants/km².
Dels 192 habitatges en un 36,5% hi vivien nens de menys de 18 anys, en un 55,2% hi vivien parelles casades, en un 10,4% dones solteres, i en un 30,2% no eren unitats familiars. En el 25% dels habitatges hi vivien persones soles el 10,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,99.
Per edats la població es repartia de la següent manera: un 28,3% tenia menys de 18 anys, un 7,2% entre 18 i 24, un 30% entre 25 i 44, un 21,7% de 45 a 60 i un 12,8% 65 anys o més.
L'edat mediana era de 35 anys. Per cada 100 dones de 18 o més anys hi havia 88,6 homes.
La renda mediana per habitatge era de 38.929 $ i la renda mediana per família de 45.000 $. Els homes tenien una renda mediana de 34.250 $ mentre que les dones 25.500 $. La renda per capita de la població era de 16.410 $. Aproximadament el 2,3% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Blanchard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Mount Blanchard». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Uzbeg

* No s'ha de confondre amb Uzbek.
Uzbeg, Ozbeg o Özbeg és el nom dels següents personatges:
* Uzbeg Khan, kan de l'Horda d'Or (1312 /1313 fins al 1340 o 1341)
* Muzaffar al-Din Uzbeg, atabeg ildeguízida de l'Azerbaidjan (1210-1225)
# Pittsfield

«Pittsfield» té aquests significats:
* Pittsfield (Illinois), localitat estatunidenca
* Pittsfield (Maine), localitat estatunidenca
* Pittsfield (Massachusetts), localitat estatunidenca
* Pittsfield (Nova Hampshire), localitat estatunidenca
* Pittsfield (Nova York), localitat estatunidenca
* Pittsfield (Vermont), localitat estatunidenca
* Pittsfield (Wisconsin), localitat estatunidenca
# Model de Hubbard

El model de Hubbard és un model aproximat utilitzat per descriure la transició entre sistemes conductors i aïllants. És especialment útil en física de l'estat sòlid. El model porta el nom de John Hubbard.
El model de Hubbard afirma que cada electró experimenta forces en competència: un l'empeny al túnel cap als àtoms veïns, mentre que l'altre l'allunya dels seus veïns. El seu hamiltonià té, per tant, dos termes: un terme cinètic que permet el túnel ("salt") de partícules entre llocs de gelosia i un terme potencial que reflecteix la interacció in situ. Les partícules poden ser fermions, com en l'obra original de Hubbard, o bosons, en aquest cas el model es coneix com el "model Bose-Hubbard".
El model de Hubbard és una aproximació útil per a partícules en un potencial periòdic a temperatures prou baixes, on es pot suposar que totes les partícules es troben a la banda de Bloch més baixa i es poden ignorar les interaccions a llarg abast entre les partícules. Si s'inclouen les interaccions entre partícules en diferents llocs de la gelosia, el model sovint s'anomena "model de Hubbard estès". En particular, el terme Hubbard, més comunament denotat per U, s'aplica en simulacions basades en principis utilitzant la Teoria Funcional de la Densitat, DFT. La inclusió del terme Hubbard a les simulacions DFT és important ja que això millora la predicció de la localització d'electrons i, per tant, evita la predicció incorrecta de la conducció metàl·lica en sistemes aïllants.
El model de Hubbard introdueix interaccions de curt abast entre electrons al model d'unió estreta, que només inclou l'energia cinètica (un terme "saltant") i les interaccions amb els àtoms de la xarxa (un potencial "atòmic"). Quan la interacció entre electrons és forta, el comportament del model Hubbard pot ser qualitativament diferent d'un model d'unió estreta. Per exemple, el model de Hubbard prediu correctament l'existència d'aïllants Mott: materials que són aïllants a causa de la forta repulsió entre electrons, tot i que compleixen els criteris habituals per als conductors, com ara tenir un nombre imparell d'electrons per cèl·lula unitat.

## Referències

* ↑ Altland, A. «Interaction effects in the tight-binding system». A: Condensed Matter Field Theory (en anglès). Cambridge University Press, 2006, p. 58 ff. ISBN 978-0-521-84508-3.
* ↑ «Hubbard Model - an overview | ScienceDirect Topics». [Consulta: 30 abril 2023].
* ↑ Wood, Charlie. «Physics Duo Finds Magic in Two Dimensions» (en anglès). Quanta Magazine, 16-08-2022. [Consulta: 21 agost 2022].
* ↑ «The Hubbard model at half a century» (en anglès). Nature Physics, 9, 9, 01-09-2013, pàg. 523–523. DOI: 10.1038/nphys2759. ISSN: 1745-2481.
* ↑ Fronzi, Marco; Assadi, M. Hussein N.; Hanaor, Dorian A.H. Applied Surface Science, 478, 2019, pàg. 68–74. arXiv: 1902.02662. Bibcode: 2019ApSS..478...68F. DOI: 10.1016/j.apsusc.2019.01.208.